127.

 На основу члана 32. Закона о локалној самоуправи („Службени гласник РС“, бр. 129/07, 83/14-др. закон и 101/2016-др. закон) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 24. седници одржаној 23.11.2017. године, донела је

ОДЛУКУ

О ГАСИФИКАЦИЈИ НА ТЕРИТОРИЈИ ОПШТИНЕ ЋИЋЕВАЦ

Члан 1.

 Скупштина општине Ћићевац сагласна је да се наставе радови на гасификацији општине Ћићевац.

Члан 2.

 Општина Ћићевац ће спроводити активности из своје надлежности у циљу гасификације општине Ћићевац у сарадњи са стратешким партнером „МДСЕ Ћићевац“ д.о.о..

Члан 3.

Финансирање радова на гасификацији општине Ћићевац биће извршено средствима стратешког партнера „МДСЕ Ћићевац“ д.о.о..

Члан 4.

 Овлашћује се председник општине да са стратешким партнером „МДСЕ Ћићевац“ д.о.о. може потписати потребне акте у вези са наставком радова из члана 1. ове одлуке, као и да може предузимати друге радње потребне за спровођење ове одлуке.

Члан 4.

 Ступањем на снагу ове одлуке престају да важе: Одлука о гасификацији на територији општине Ћићевац, Одлука о доношењу програма гасификације насеља општине Ћићевац, Програм гасификације насеља општине Ћићевац, Решење о давању сагласности на одлуку УО Дирекције за грађевинско земљиште и изградњу – ЈП Ћићевац о избору стратешког партнера на гасификацији територије општине Ћићевац и Решење о ослобађању ЈП „Србијагас“ плаћања локалне комуналне таксе („Сл. лист општине Ћићевац“, бр. 22/12).

Члан 5.

Ова одлука ступа на снагу осмог дана од дана објављивања у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 352-56/17-02 од 23.11.2017. године

 ПРЕДСЕДНИК

 Славољуб Симић, с.р.

128.

 На основу члана 19, 20. и 21. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл. гласник РС“, бр. 24/2012, 48/2015, 99/2015, 42/2017 и 94/2017) и члана 33. Статута општине Ћићевац („Сл. лист општине Ћићевац“, бр.17/13- пречишћен текст, 22/13 и 10/15), Скупштина општине Ћићевац, на 24. седници одржаној 23.11.2017. године, донела је

ОДЛУКУ

О ПРИСТУПАЊУ ОТУЂЕЊУ НЕПОКРЕТНОСТИ ИЗ ЈАВНЕ СВОЈИНЕ

Члан 1.

Овом одлуком врши се приступање отуђењу непокретности из јавне својине Општине Ћићевац.

Члан 2.

Општина Ћићевац извршиће отуђење непокретности из јавне својинe – продајом земљишта и то:

* катастарска парцела бр. 3689/1 КО Појате, у површини од 7ари 72м2 и
* катастарска парцела бр. 3689/2 КО Појате, у површини од 7ари 16м2, које су уписане у лист

 непокретности број 1380 КО Појате.

Члан 3.

 Уговор о отуђењу непокретности из јавне својине из члана 2. ове одлуке у име Општине закључиће председник Општине.

Члан 4.

 Одлука ступа на снагу осмог дана од дана објављивања у „Сл. листу општине Ћићевац“.

 СКУПШТИНА ОПШТИНЕ ЋИЋЕВАЦ

 Бр. 464- 25/17-04 од 23.11.2017. године

 ПРЕДСЕДНИК

 Славољуб Симић, с.р.

129.

 На основу члана 77. Закона о приватизацији (''Сл. гласник РС'', бр. 83/14, 46/15, 112/15 и 20/16- аутентично тумачење), члана 20. Закона о локалној самоуправи (''Сл. гласник РС'', бр. 129/07, 83/14- др. закон и 101/2016-др. закон) и члана 33. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), а у вези тачке 6 Закључка Владе Републике Србије 05 брoj: 023-8267/2016-1 од 11.10.2016. године, Закључка о измени Закључка Владе Републике Србије 05 број: 023-8375/2017 од 31.8.2017. године и Записника Министарства финансија, Пореска управа, Центар за велике пореске обвезнике бр: ЦВП-433-12-3024/2017-Ј6013 од 16.10.2017. године о стању неизмирених обавеза на дан 31.07.2017. године, Скупштина општине Ћићевац, на 24. седници, одржаној 23. новембра 2017. године, донела је

**ОДЛУКУ**

**О ИЗМЕНИ ОДЛУКЕ О КОНВЕРЗИЈИ ПОТРАЖИВАЊА**

ОПШТИНЕ ЋИЋЕВАЦ ПО ОСНОВУ УСТУПЉЕНИХ ЈАВНИХ ПРИХОДА, ПРЕМА ''TRAYAL KORPORACIJA'' А.Д. КРУШЕВАЦ У УДЕО ОПШТИНЕ ЋИЋЕВАЦ У КАПИТАЛ ''TRAYAL KORPORACIJA'' А.Д.

Члан 1.

 У Одлуци о конверзији потраживања Општине Ћићевац по основу уступљених јавних прихода према „Trayal Korporacija“ А.Д. Крушевац у удео Општине Ћићевац у капитал „Trayal Korporacija“ А.Д. („Сл. лист општине Ћићевац“, бр. 23/16), члан 1. мења се и гласи:

„Члан 1.

 Скупштина општине Ћићевац сагласна је да се потраживање Општине Ћићевац према „Trayal Korporacija“ А.Д. Крушевац по основу уступљених јавних прихода са стањем на дан 31.12.2016. године, која ће бити утврђена записником надлежне јединице Пореске управе, конвертују у удео Општине Ћићевац у капиталу „Trayal Korporacija“ А.Д. Крушевац, као и потраживања настала у периоду после 31.12.2016. године до дана доношења решења о потврђивању усвајања УППР, конвертују у удео локалне самоуправе у капиталу „Trayal Korporacija“ А.Д. Крушевац.“

Члан 2.

 Ова одлука ступа на снагу наредног дана од дана објављивања у ''Сл. листу општине Ћићевац''.

Члан 3.

Одлуку доставити Министарству финансија-Пореској управи, Привредном друштву ''Trayal Korporacija'' А.Д. Крушевац и архиви.

СКУПШТИНА ОПШТИНЕ ЋИЋЕВАЦ

Бр. 023-44/17-02 од 23.11.2017. године

 ПРЕДСЕДНИК

 Славољуб Симић, с.р.

130.

 На основу члана 76. став 1. и члана 77. став 1. Закона о приватизацији (''Сл. гласник РС'', бр. 83/14, 46/15, 112/15 и 20/16- аутентично тумачење), члана 20. Закона о локалној самоуправи (''Сл. гласник РС'', бр. 129/07, 83/14- др. закон и 101/2016-др. закон) и члана 33. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15), а у вези тачке 1. и 2. Закључка Владе Републике Србије 05 брoj: 023-3362/2016 од 25.3.2016. године, и дописа Министарства финансија, Пореска управа, Сектор за наплату бр. 000-433-14-1067/2016 од 20.10.2017. године, Скупштина општине Ћићевац, на 24. седници, одржаној 23. новембра 2017. године, донела је

**ОДЛУКУ**

**О ОТПИСУ ДУГА И КОНВЕРЗИЈИ ПОТРАЖИВАЊА**

ОПШТИНЕ ЋИЋЕВАЦ ПО ОСНОВУ УСТУПЉЕНИХ ЈАВНИХ ПРИХОДА, ПРЕМА ГП ''МОСТОГРАДЊА'' АД БЕОГРАД У ТРАЈНИ УЛОГ ОПШТИНЕ ЋИЋЕВАЦ У КАПИТАЛУ ГП ''МОСТОГРАДЊА'' АД БЕОГРАД

Члан 1.

 Скупштина општине Ћићевац сагласна је да се ГП „Мостроградња“ АД Београд отпишу потраживања Општине Ћићевац доспела за период 01.09.-31.12.2015. године по основу уступљених јавних прихода у износу од 9.260,64 динара (словима: деветхиљададвестошездесетдинара и 64/100), у случају усвајања УППР.

Члан 2.

 Скупштина општине Ћићевац сагласна је да се потраживања Општине Ћићевац према ГП „Мостоградња“ АД Београд по основу уступљених јавних прихода са стањем на дан 31.08.2015. године, у износу од 343.133,14 динара (словима: тристочетрдесеттрихиљадестотридесеттридинара и 14/100) конвертују у трајни улог Општине Ћићевац у капиталу ГП „Мостроградња“ АД Београд, у случају усвајања УППР.

Члан 3.

 Ова одлука ступа на снагу наредног дана од дана објављивања у ''Сл. листу општине Ћићевац''.

Члан 4.

Одлуку доставити Министарству финансија-Пореској управи, ГП „Мостоградња“ АД Београд и архиви.

СКУПШТИНА ОПШТИНЕ ЋИЋЕВАЦ

Бр. 023-41/17-02 од 23.11.2017. године

 ПРЕДСЕДНИК

 Славољуб Симић, с.р.

131.

На основу члана 28. Закона о комуналним делатностима („Сл. гласник РС“, бр. 88/2011 и 104/2016), члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15) и члана 108. став 2. Одлуке о комуналном уређењу и хигијени општине Ћићевац („Сл. лист општине Ћићевац“, бр. 14/14 и 20/15), Скупштина општине Ћићевац, на 24. седници одржаној 23.11.2017. године, донела је

РЕШЕЊЕ

о давању сагласности на Одлуку измени Одлуке о ценама основних комуналних услуга

 ЈКСП „Развитак“ Ћићевац

1. Даје се сагласност на Одлуку о измени Одлуке о ценама основних комуналних услуга ЈКСП „Развитак“ Ћићевац, бр. 2186, коју је донео Надзорни одбор предузећа, на седници одржаној дана 16.11.2017. године.
2. Саставни део овог решења је Одлука ЈКСП „Развитак“ Ћићевац о измени Одлуке о ценама основних комуналних услуга.
3. Решење објавити у „Сл. листу општине Ћићевац“.

# СКУПШТИНА ОПШТИНЕ ЋИЋЕВАЦ

Бр. 352-57/17-02 од 23.11.2017. године

 ПРЕДСЕДНИК

 Славољуб Симић, с.р.

132.

 На основу члана 3. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл. гласник РС“, бр. 24/2012, 48/2015, 99/2015, 42/2017 и 94/2017), члана 33. Статута општине Ћићевац („Сл. лист општине Ћићевац“, бр. 17/13- пречишћен текст, 22/13 и 10/15) и члана 21. Одлуке о прибављању и располагању стварима у јавној својини општине Ћићевац („Сл. лист општине Ћићевац“, бр. 3/14 и 2/17), Скупштина општине Ћићевац, на 24. седници одржаној 23.11.2017. године, донела је

РЕШЕЊЕ

О ОБРАЗОВАЊУ КОМИСИЈЕ ЗА ОТУЂЕЊЕ НЕПОКРЕТНОСТИ ИЗ ЈАВНЕ СВОЈИНЕ

1. Овим решењем образује се Комисија за отуђење непокретности из јавне својине, у следећем саставу:
* за председника:
1. Марина Лукић
* за чланове:
1. Душан Ивковић
2. Драгана Јеремић
3. Весна Пантић
4. Нада Симић.
5. Задатак Комисије је да спроведе поступак отуђења непокретности из јавне својине и то:
* к. п. бр. 3689/1 КО Појате
* к. п . бр. 3689/2 КО Појате
* к. п. бр. 1827/8 КО Појате.
1. Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 464-28/17-02 од 23.11.2017. године

 ПРЕДСЕДНИК

 Славољуб Симић, с.р.

133.

 На основу члана 32. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон), члана 17. Закона о јавним предузећима („Сл. гласник РС“, бр. 15/2016) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 24. седници одржаној 23.11.2017. године, донелa je

Р Е Ш Е Њ Е

О ПРЕСТАНКУ МАНДАТА ЧЛАНА НАДЗОРНОГ ОДБОРА

ЈП „ПУТЕВИ ЋИЋЕВАЦ“

I Констатује се престанак мандата Андре Мацића, члана Надзорног одбора ЈП „Путеви Ћићевац“ из реда запослених, због смрти.

 II Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 112-86/17-02 од 23.11.2017. године

 ПРЕДСЕДНИК

 Славољуб Симић, с.р.

134.

 На основу члана 32. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон), члана 17. Закона о јавним предузећима („Сл. гласник РС“, бр. 15/2016) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 24. седници одржаној 23.11.2017. године, донелa je

Р Е Ш Е Њ Е

О ИМЕНОВАЊУ ЧЛАНА НАДЗОРНОГ ОДБОРА

ЈП „ПУТЕВИ ЋИЋЕВАЦ“

I ИМЕНУЈЕ СЕ Бобан Арсенијевић за члана Надзорног одбора ЈП „Путеви Ћићевац“, из реда запослених.

 II Мандат члана Надзорног одбора из тачке I овог решења траје до истека мандата на који је именован Надзорни одбор ЈП „Путеви Ћићевац“.

 III Решење објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 023-45/17-02 од 23.11.2017. године

 ПРЕДСЕДНИК

 Славољуб Симић, с.р.

135.

На основу члана 6. Одлуке о студентским стипендијама (''Сл. лист општине Ћићевац'', бр. 20/15), Комисија за стипендирање студената, на својој седници одржаној 21.11.2017. године, донела је

### РЕШЕЊЕ

### О РАСПИСИВАЊУ ЈАВНОГ КОНКУРСА ЗА ДОДЕЛУ

### СТУДЕНТСКИХ СТИПЕНДИЈА ЗА ШКОЛСКУ 2017/2018. ГОДИНУ

1. Расписује се Јавни конкурс за доделу стипендија студентима високошколских установа.
2. Општина Ћићевац додељује стипендије за школску 2017/2018. годину, у циљу системског и организованог помагања студентима у школовању, у складу са чланом 4. Одлуке о студентским стипендијама (''Сл. лист општине Ћићевац'', бр. 20/15), под следећим УСЛОВИМА:
* да су студенти студија првог степена (основне академске студије и основне струковне студије) или другог степена (мастер академске студије),
* да имају пребивалиште на територији општине Ћићевац,
* да су студенти чије се студије финансирају из буџета Републике Србије,
* да су студенти најмање друге године на некој од високошколских установа чији је оснивач Република Србија, аутономна покрајина или јединица локалне самоуправе,
* да имају успех са просечном оценом од најмање 8,00 на претходној години студија,
* студенти другог степена имају право на стипендију уколико нису у радном односу и имају успех са просечном оценом свих положених испита од најмање 8,00, на претходним студијама првог степена.

Право на студентску стипендију, нема студент који је право на студентски кредит или студентску стипендију остварио по републичким прописима, у складу са Законом о ученичком и студентском стандарду.

Право на студентску стипендију имају и студенти последње (завршне) године факултета, при чему се последњом годином рачуна година са последњим семестром студија.

1. ПОТРЕБНА ДОКУМЕНТА која се достављају уз пријаву (у оригиналу или овереној фотокопији), којим се доказује испуњеност услова су:
* потврда факултета да је студент чије се студије финансирају из буџета Републике Србије први пут уписао одређену годину студија у школској години у којој је објављен конкурс,
* потврда факултета о висини просечне оцене на претходној години студија (по потреби и копија индекса- оцена о положеним испитима),
* фотокопија личне карте (извод из читача) студента или уверење о пребивалишту,
* доказ да студент на студијама другог степена није у радном односу- извод из евиденције незапослених лица Националне службе за запошљавање- издаје надлежни орган за тржиште рада у општини Ћићевац,
* за студенте другог степена, потврда факултета о висини просечне оцене свих положених испита на студијама првог степена (по потреби и копија индекса).

Подносилац пријаве се изјавом опредељује за остваривање права на једну од могућих стипендија- кредита (општинска или републичка).

1. Пријаве на Јавни конкурс са потребном документацијом, подносе се непосредно или путем поште организационој јединици Општинске управе- Одсеку за друштвене делатности, са назнаком ''За Комисију за стипендирање''.
2. РОК за подношење пријава на Јавни конкурс је до 11. децембра 2017. године.
3. Комисија разматра пријаве и у року од 15 дана од дана закључења конкурса сачињава предлог Председнику општине о броју стипендија које треба одобрити, а које испуњавају услове из конкурса.

 Предлог из претходне тачке, објављује се на огласној табли Општинске управе.

 На предлог Комисије о броју стипендија које треба одобрити, може се изјавити приговор Општинском већу, у року од 8 дана од дана пријема обавештења о непостојању (неиспуњавању) услова за доделу стипендије.

1. Стипендије се исплаћују током целе календарске (школске) године, осим за месец јули и август.
2. Права и обавезе између корисника и даваоца стипендије ближе се уређују Уговором о стипендирању који са корисником потписује Председник општине.
3. Ово решење објавити у ''Сл. листу општине Ћићевац''.

КОМИСИЈА ЗА СТИПЕНДИРАЊЕ СТУДЕНАТА

Бр. 67-1/17-03 од 21.11.2017. године

 ПРЕДСЕДНИК

 Александар Шулић, с.р.

136.

 На основу члана 76. Закона о буџетском систему („Сл. гласник РС“, бр. 54/09, 73/10, 101/10, 101/11, 93/12, 62/13, 63/13-испр, 108/13, 142/14, 68/15-др. закон, 103/15 и 99/16), члана 32. Закона о локалној самоуправи („Сл. гласник РС“, бр. 129/07, 83/14-др. закон и 101/16-др. закон) и члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 24. седници одржаној 23.11.2017. године, донела је

ЗАКЉУЧАК

1. Усваја се Извештај о извршењу Одлуке о буџету општине Ћићевац за период 1.1.-30.9.2017. године.
2. Закључак објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 400-43/17-04 од 23.11.2017. године

 ПРЕДСЕДНИК

 Славољуб Симић, с.р.

137.

На основу члана 33. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15), Скупштина општине Ћићевац на 24. седници одржаној 23.11.2017. године, разматрајући Извештај независног ревизора о консолидованом завршном рачуну буџета Општине Ћићевац за 2016. годину, донела је

З А К Љ У Ч А К

1. Усваја се Извештај независног ревизора о консолидованом завршном рачуну буџета Општине Ћићевац за 2016. годину.
2. Закључак објавити у „Сл. листу општине Ћићевац“.

СКУПШТИНА ОПШТИНЕ ЋИЋЕВАЦ

Бр. 404-33/17-03 од 23.11.2017. године

 ПРЕДСЕДНИК

 Славољуб Симић, с.р.

**АКТИ**

ПРЕДСЕДНИКА ОПШТИНЕ И ОПШТИНСКОГ ВЕЋА

91.

 На основу члана 46. Закона о локалној самоуправи (''Сл. гласник РС'', бр. 129/07, 83/14- др. закон и 101/16- др. закон), члана 62. Статута општине Ћићевац (''Сл. лист општине Ћићевац'', бр. 17/13- пречишћен текст, 22/13 и 10/15) и члана 6. став 2. Одлуке о некатегорисаним путевима (''Сл. лист општине Ћићевац'', бр. 17/14 и 17/17), Општинско веће општине Ћићевац, на 77. седници одржаној 20.11.2017. године, донело је

О Д Л У К У

о поверавању управљања некатегорисаним путевима

Члан 1.

 Овом одлуком поверава се ЈКСП ''Развитак'' Ћићевац управљање некатегорисаним путевима на територији општине Ћићевац.

Члан 2.

 Некатегорисани пут, у смислу Закона о јавним путевима, јесте саобраћајна површина, која је доступна већем броју разних корисника, коју надлежни орган прогласи некатегорисаним путем и која је уписана у катастар непокретности као некатегорисани пут.

Члан 3.

 Одлуку објавити у ''Сл. листу општине Ћићевац''.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 06- 90/17-02 од 20.11.2017. године

 ЗАМЕНИК ПРЕДСЕДНИКА

 Звездан Бабић, с.р.

92.

 На основу члана 13. Закона о подстицајима у пољопривреди и руралном развоју („Сл. гласник РС“ бр.10/2013, 142/2014, 103/2015 и 101/2016), Одлуке о усвајању Програма мера подршке за спровођење пољопривредне политике и политике руралног развоја општине Ћићевац за 2017. годину бр. 320-2/17-01 од 29.5.2017 године („Службени лист Општине Ћићевац“, бр. 6/17), а у вези расписаног Конкурса о додели подстицајних средстава бр. 320-38/17-06 од 5.9.2017. године и Решења о образовању Комисије за расподелу и контролу управљања средствима из буџета општине Ћићевац за финансирање пољопривреде и рурални развој, записника Комисије са састанка одржаног 1.11.2017. године, Комисија доноси

О Д Л У К У

 о додели подстицајних средстава у области пољопривреде за 2017. год.

на територији општине Ћићевац

 Члан 1.

 Овом одлуком врши се избор корисника подстицајних средстава у пољопривреди, који ће се финансирати из буџета општине Ћићевац за 2017. годину.

Члан 2.

 Одобрава се финансирање следећих корисника из буџета општине Ћићевац за 2017. годину у области пољопривреде:

1.Слободанка Јевтић из Сталаћа је поднела уредну пријаву са потпуном документацијом за куповину опреме за наводњавање (хиро трака). На основу предрачуна бр. 07/2017 у укупном износу од 16.100,00 дин. (без ПДВ-13.414,66дин.), одобравају се средства у износу од 8.050,00 дин.

2.Богдан Јоцић из Ћићевца је поднео уредну пријаву са потпуном документацијом за куповину опреме за пчеларство (центрифуга). На основу предрачуна бр. 20/10/2017 у укупном износу од 119.088,00 дин. (без ПДВ-99.240дин.), одобравају се средства у износу од 50.000,00 динара.

3.Славољуб Бошковић из Ћићевца је поднео уредну пријаву са потпуном документацијом за куповину механизације (сетвоспремач). На основу предрачуна бр. 012/30 у укупном износу од 57.800,00дин. (без ПДВ-48.166,67дин.), одобравају се средства у износу од 28.900,00 динара

4.Зоран Михајловић из Сталаћа је поднео уредну пријаву са потпуном документацијом за куповину опреме за пчеларство (мешач за пчелињи сируп). На основу предрачуна бр. 2017/17 у укупном износу од 85.000,00 дин. (без ПДВ-85.000,00дин.), одобравају се средства у износу од 50.000,00 динара.

5.Душан Вукомановић из Сталаћа је поднео уредну пријаву са потпуном документацијом за куповину опреме за пчеларство (мешач за пчелињи сируп). На основу предрачуна бр. 2017/18 у укупном износу од 85.000,00 дин. (без ПДВ-85.000,00дин.), одобравају се средства у износу од 50.000,00 динара.

6. Карин Кубеш из Ћићевца је поднела уредну пријаву са потпуном документацијом за куповину воћних садница (леска, вишња). На основу предрачуна бр. 14 у укупном износу од 58.300,00 дин. (без ПДВ-53.000,00дин.), одобравају се средства у износу од 31.800,00 динара.

7.Малина Ристић из Град Сталаћа је поднела уредну пријаву са потпуном документацијом за куповину воћних садница (трешња, вишња). На основу предрачуна бр. 14-2017 у укупном износу од 16.500,00 дин. (без ПДВ-15.000,00дин.), одобравају се средства у износу од 9.000,00 динара.

8.Мирослав Николић из Ћићевца је поднео уредну пријаву са потпуном документацијом за куповину механизације (расипач вештачког ђубрива). На основу предрачуна бр. 195 у укупном износу од 29.200,01 дин. (без ПДВ-24.333,34дин.), одобравају се средства у износу од 14.600,00 динара.

9.Радмила Бањац из Сталаћа је поднела уредну пријаву са потпуном документацијом за куповину опреме за наводњавање (мотор за поливање). На основу предрачуна бр. 2-169/2017 у укупном износу од 50.200,00 дин. (без ПДВ-41.833,33дин.), одобравају се средства у износу од 25.100,00 динара.

 10.Зоран Јокић из Сталаћа је поднео уредну пријаву са потпуном документацијом за куповину механизације (рото ситнилица). На основу предрачуна бр. 196 у укупном износу од 135.000,00дин. (без ПДВ-112.500,00дин.), одобравају се средства у износу од 50.000,00 динара.

 11.Мирослав Младеновић из Лучине је поднео уредну пријаву са потпуном документацијом за куповину механизације (музилица за краву ). На основу предрачуна бр. 36-1/2017 у укупном износу од 37.000,00 дин. (без ПДВ-30.833,33дин.), одобравају се средства у износу од 18.500,00 динара.

 12.Гордана Првановић из Ћићевца је поднела уредну пријаву са потпуном документацијом за куповину механизације (сетвоспремач). На основу предрачуна бр. 201 у укупном износу од 47.500,00 дин. (без ПДВ-39.583,33дин.), одобравају се средства у износу од 23.750,00 динара.

 13.Зоран Петковић из Ћићевца је поднео уредну пријаву са потпуном документацијом за куповину механизације (ратарска прскалица). На основу предрачуна бр. 194 у укупном износу од 67.400,00 дин. (без ПДВ-56.166,67дин.), одобравају се средства у износу од 33.700,00 динара.

 14.Борка Томић из Град Сталаћа је поднела уредну пријаву са потпуном документацијом за куповину опреме за наводњавање (систем кап по кап). На основу рачуна бр. 24571 у укупном износу од 53.702,00 дин. (без ПДВ-44.751,66дин.), одобравају се средства у износу од 26.851,00 динар.

 15.Љубомир Милојковић из Град Сталаћа је поднео уредну пријаву са потпуном документацијом за куповину опреме за наводњавање (мотор за поливање, систем...). На основу предрачуна бр. 2-170/2017 у укупном износу од 91.040,00 дин. (без ПДВ-75.866,67дин.), одобравају се средства у износу од 45.520 дин.

 16.Мирољуб Пајић из Сталаћа је поднео уредну пријаву са потпуном документацијом за куповину механизације (скупљач сена). На основу предрачуна бр. 193 у укупном износу од 55.000,00 дин. (без ПДВ-45.833,33дин.), одобравају се средства у износу од 27.500,00 динара.

 17.Драгослав Поповић из Ћићевца је поднео уредну пријаву са потпуном документацијом за куповину опреме за наводњавање (систем кап по кап). На основу рачуна бр. 35-17/ у укупном износу од 37.589,00 дин. (без ПДВ-31.316,67дин.), одобравају се средства у износу од 18.790 динара.

 18.Раде Атанасковић из Ћићевца је поднео уредну пријаву са потпуном документацијом за куповину опреме за наводњавање (систем кап по кап). На основу предрачуна бр. 37-1/2017 у укупном износу од 30.880,00 дин. (без ПДВ-25.733,23дин.), одобравају се средства у износу од 15.440,00 динара.

 19.Вељко Петровић из Лучине је поднео уредну пријаву са потпуном документацијом за куповину механизације (ротациона коса ...). На основу предрачуна бр. 197 у укупном износу од 116.100,00 дин. (без ПДВ-96.750дин.), одобравају се средства у износу од 50.000,00 динара.

 20.Вељко Добросављевић из Сталаћа је поднео уредну пријаву са потпуном документацијом за куповину воћних садница (лешник). На основу предрачуна бр. 19 у укупном износу од 49.951,00 дин. (без ПДВ-45.410,00дин.), одобравају се средства у износу од 27.246,00 динара.

 21.Златимир Пајић из Сталаћа је поднео уредну пријаву са потпуном документацијом за куповину опреме за наводњавање (распрскивач). На основу предрачуна бр. пмп-15 у укупном износу од 15.000,00 дин. (без ПДВ-12.500,00дин.), одобравају се средства у износу од 7.500,00 динара.

22.Мирољуб Живковић из Лучине је поднео уредну пријаву са потпуном документацијом за куповину механизације (сетвоспремач). На основу предрачуна бр. 14/2017 у укупном износу од 96.000,00дин. (без ПДВ-96.000дин.), одобравају се средства у износу од 50.000,00 динара.

23.Драган Станојевић из Лучине је поднео уредну пријаву са потпуном документацијом за куповину механизације (циклон). На основу предрачуна бр. 38/1-2017 у укупном износу од 26.000,00дин. (без ПДВ-21.666,67дин.), одобравају се средства у износу од 13.000,00 динара.

24.Милан Марковић из Ћићевца је поднео уредну пријаву са потпуном документацијом за куповину механизације (тањирача). На основу предрачуна бр. 9 у укупном износу од 126.000,00дин. (без ПДВ-105.000,00дин.), одобравају се средства у износу од 50.000,00 динара.

25.Љубиша Настић из Мрзенице је поднео уредну пријаву са потпуном документацијом за куповину опрема за пчеларство (електрична центрифуга). На основу предрачуна бр. 185/2017 у укупном износу од 48.960,00дин. (без ПДВ-40.800,00 дин.), одобравају се средства у износу од 24.480,00 динара.

26. Александар Пантић из Ћићевца је поднео уредну пријаву са потпуном документацијом за куповину опрема за пчеларство (кошнице са рамовима). На основу предрачуна бр. 17-010-000124 у укупном износу од 74.970,04,00дин. (без ПДВ-62.475,03 дин.), одобравају се средства у износу од 37.485,00 динара.

27. Драгица Милосављевић из Ћићевца је поднела уредну пријаву са потпуном документацијом за куповину опреме за наводњавање (моторна пумпа, црева за наводњавање). На основу предрачуна бр. 31 у укупном износу од 49.400,00 динара (без ПДВ-41.166,67дин.), одобравају се средства у износу од 24.700,00 динара.

28.Богомир Алексић из Ћићевца је поднео уредну пријаву са потпуном документацијом за куповину опреме за пчеларство (кошнице). На основу предрачуна бр. 92/17 у укупном износу од 56.400,00дин. (без ПДВ-56.400,00 дин.), одобравају се средства у износу од 33.840,00 динара.

29.Слађана Јевтић из Браљине поднела је уредну пријаву са потпуном документацијом за куповину опреме за наводњавање (црева за наводњавање, спојнице..). На основу предрачуна бр. 30 у укупном износу од 39.840,00 дин. (без ПДВ-33.200,00дин.), одобравају се средства у износу од 19.920,00 динара.

 30. Владимир Мијатовић из Ћићевца је поднео уредну пријаву са потпуном документацијом за куповину механизације (тракторска сејалица). На основу предрачуна бр. ПФ003000018 у укупном износу од 84.000,00дин. (без ПДВ-84.000,00дин.), одобравају се средства у износу од 50.000,00 динара.

31.Милија Ђорђевић из Ћићевца је поднео уредну пријаву са потпуном документацијом за куповину опреме за пчеларство (електрична врцаљка). На основу предрачуна бр. 9 у укупном износу од 50.000,00дин. (без ПДВ-41.666,67 дин.), одобравају се средства у износу од 24.500,00 динара.

32.Жарко Марковић из Ћићевца је поднео уредну пријаву са потпуном документацијом за куповину механизације (тракторски шпартач). На основу предрачуна бр. 10-17 у укупном износу од 83.300,00 дин. (без ПДВ-83.300,00 дин.), одобравају се средства у износу од 29.030,00 динара.

Одобравају се финансијска средства за 32 корисника поднетих пријава у укупном износу од 969.202,50 динара, чиме су утрошена средства од 2.700.000,00 предвиђена Конкурсом.

 Члан 3.

 По коначности ове одлуке закључиће се уговор са корисницима о финансирању подстицајних средстава у пољопривреди из буџета општине Ћићевац, најкасније у року од 8 дана.

Члан 4.

 Одлуку доставити: горе наведеним корисницима, Одсеку за буџет, финансије, јавне набавке и комунално инспекцијске послове и архиви.

Члан 5.

 Одлуку објавити у средствима јавног информисања, на званичној интернет презентацији општине као и у „Сл. листу општине Ћићевац“.

КОМИСИЈА ЗА ДОДЕЛУ ПОДСТИЦАЈНИХ СРЕДСТАВА

Бр. 320-38/17-06 од 2.11.2017. године

 ПРЕДСЕДНИК КОМИСИЈЕ

 Јелена Настић, с.р.

93.

На основу члана 62. Статута општине Ћићевац („Сл. лист општине Ћићевац“, број 17/13- пречишћен текст, 22/13 и 10/15) и члана 40. Одлуке о социјалној заштити општине Ћићевац („Сл. лист општине Ћићевац“, број 17/17) Општинско веће општине Ћићевац на 75. седници одржаној 31.10.2017. године, доноси

РЕШЕЊЕ

о утврђивању критеријума за учешће у цени услуге

I

Утврђују се критеријуми за учешће у цени услуге социјалне заштите „Помоћ у кући“ (у даљем тексту: ПУК).

II

Учешће корисника и њихових сродника обавезних на издржавање у плаћању цене услуге утврђује се у зависности од висине прихода породице, у складу са одредбама Закона о социјалној заштити.

III

Учешће у економској цени услуге ПУК утврђује се на следећи начин:

| **Цензусне групе** | **Приход по члану породице у односу на ниво социјалне сигурности (НСС)** | **% учешћа****корисника у цени услуге/цена по радном часу** |
| --- | --- | --- |
| **I** | до 1.5 НСС за појединца | 0% /0,00 |
| **II** | од 1.5 до 2.5 НСС за појединца | 10% /24,84 |
| **III** | од 2.5 до 3.5 НСС за појединца | 20% /49,68 |
| **IV** | од 3.5 до 4.5 НСС за појединца | 30% /74,52 |
| **V** | од 4.5 до 5.5 НСС за појединца | 40%/ 99,36 |
| **VI** | од 5.5 до 6.5 НСС за појединца | 50% /124,20 |
| **VII** | преко 6.5 НСС за појединца | 100% /248,40 |

IV

У случају да се у једном домаћинству услуга пружа за два или више корисника, рачунати приходе домаћинства у односу на број чланова, те на основу тога утврдити цензусну групу корисника.

V

Ово решење ступа на снагу наредног дана од дана објављивања у "Сл. листу општине Ћићевац".

VI

Решење доставити Центру за социјални рад, пружаоцу услуге, Одсеку за буџет, финансије, јавне набавке и комунално инспекцијске послове, Одсеку за друштвене делатности, опште и заједничке послове и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 561-5/17-02 од 31.10.2017. године

 ПРЕДСЕДНИК

 Златан Кркић, с.р.

94.

На основу члана 210. став 2. Закона о социјалној заштити („Сл. гласник РС“, број 24/11), члана 62. Статута општине Ћићевац („Сл. лист општине Ћићевац“, број 17/13- пречишћен текст, 22/13 и 10/15) и члана 39. Одлуке о социјалној заштити општине Ћићевац („Сл. лист општине Ћићевац“, број 17/17), Општинско веће општине Ћићевац, на 75. седници одржаној 31.10.2017. године, доноси

РЕШЕЊЕ

о утврђивању економске цене услуге Помоћ у кући

I

Утврђује се економска цена услуге социјалне заштите „Помоћ у кући“ (у даљем тексту: ПУК).

II

Економска цена услуге ПУК износи 248,40 динара по часу.

Минимално време рада са једним корисником је два часа дневно.

III

Цену услуге плаћа корисник и његови сродници обавезни на издржавање.

IV

Учешће корисника и њихових сродника у плаћању цене услуге одређује се на основу критеријума за учешће коју доноси Општинско веће општине Ћићевац.

V

Саставни део Решења је Методологија формирања економске цене услуге социјалне заштите ПУК.

VI

Ово решење ступа на снагу наредног дана од дана објављивања у "Сл. листу општине Ћићевац".

VII

Решење доставити: Центру за социјални рад, пружаоцу услуге Помоћ у кући у општини Ћићевац, Одсеку за буџет, финансије, јавне набавке и комунално инспекцијске послове, Одсеку за друштвене делатности, опште и заједничке послове и архиви.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 561-6/17-02 од 31.10.2017. године

 ПРЕДСЕДНИК

 Златан Кркић, с.р.

МЕТОДОЛОГИЈА

ФОРМИРАЊА ЦЕНЕ УСЛУГЕ СОЦИЈАЛНЕ ЗАШТИТЕ

„ПОМОЋ У КУЋИ“ У ОПШТИНИ ЋИЋЕВАЦ

септембар 2017. године

САДРЖАЈ

Увод

1. Методологија формирања економске цене услуге социјалне заштите „Помоћ у кући“

2. Предлог критеријума и мерила за одређивање учешћа корисника у трошковима услуге социјалне заштите

3. Процена прихода од партиципације корисника

4. Препоруке

Прилози:

А) Предлог Решења о утврђивању економске цене услуге

Б) Предлог Решења о утврђивању критеријума за учешће у цени услуге

УВОД

Према одредбама члана 212. Закона о социјалној заштити („Службени гласник РС“, број 69/2011), у трошковима услуге социјалне заштите учествују „корисник, сродник који има законску обавезу и могућност издржавања корисника, лица која су преузела обавезу плаћања трошкова пружања услуге и Република Србија, аутономна покрајина, односно јединица локалне самоуправе“.

На основу одредаба члана 210. наведеног Закона, методологију формирања цена услуга социјалне заштите које се финансирају из буџета јединице локалне самоуправе прописује надлежни орган јединице локалне самоуправе.

Одредбама члана 64. Статута општине Ћићевац („Службени лист општине Ћићевац“, број 17/13-пречишћен текст, 22/13 и 10/15) утврђује се надлежност Општинског већа општине Ћићевац.

Према одредбама наведеног члана Статута, а у складу са Законом о социјалној заштити, Општинско веће општине је надлежно за утврђивање методологије формирања цене услуга социјалне заштите појединачним актом, односно решењем.

Одредбама члана 213. Закона о социјалној заштити прописано је да критеријуме и мерила за одређивање учешћа корисника у трошковима услуге социјалне заштите која се финансира из буџета локалне самоуправе, прописује надлежни орган локалне самоуправе.

Према одредбама члана 64. Статута општине Ћићевац, Општинско веће општине Ћићевац је надлежно за утврђивање критеријума и мерила за одређивање учешћа корисника у трошковима услуге социјалне заштите.

Општинско веће општине утврђује критеријуме доношењем појединачног акта, односно решењем.

1. Методологија формирања економске цене услуге социјалне заштите „Помоћ у кући''

Пружалац услуге социјалне заштите „Помоћ у кући“ биће изабран путем јавног конкурса Услугу финансира Општина Ћићевац из донаторских средстава и из сопственог буџета. Подаци који се користе у даљем раду добијени су од стране Центра за социјални рад Ћићевац.

На основу података рачуновoдства пружаоца услуге, „Помоћ у кући“ чине: 10 геронтодомаћица и стручни радник – водитељ службе.

Зараде наведених лица су обезбеђена пројектом, на период од 14 месеци.

Напомена:

У трошкове рада службе не улазе трошкови превоза, јер се превоз геронтодомаћица обавља бициклама. У трошкове службе не улазе припадајући трошкови телефонирања у служби, трошкови електричне енргије и грејања и остали припадајући комунални трошкови.

У трошкове рада службе улазе трошкови набавке хигијенског материјала.

1.1.Економска цена Службе „Помоћ у кући“

Према буџету пројекта и с обзиром на процену преосталих трошкова, трошкови рада службе „Помоћ у кући“ на месечном нивоу износе:

1.1.1. Месечни трошкови Службе

|  |  |  |  |
| --- | --- | --- | --- |
| РБ | Опис трошка | Годишњи трошкови (РСД) | Месечни трошкови (РСД) |
|
| 1 | Трошкови зараде геронтодомаћица (10) | 4.900.000,00 | 350.000,00 |
| 2 | Трошкови зараде стручног радника | 840.000,00 | 60.000,00 |
| 3 | Трошкови хигијенског материјала  | 102.480,00 | 7.320,00 |
|  |  |  | 417.320,00 |

Из наведене табеле види се да месечни трошкови рада службе „Помоћ у кући“ износе 417.320.00 динара.

1.2. Дневни трошкови Службе

Узимајући у обзир просечан број радних дана у месецу током године, који износи 21 дан, долази се до дневних трошкова рада службе у износу од 1987,24 динара.

|  |  |  |  |
| --- | --- | --- | --- |
| РБ | Опис трошка | Месечни трошкови (РСД) | Дневни трошкови (РСД) |
|
| 1 | Трошкови зараде геронтодомаћица (10) | 350.000,00 | 1666,67 |
| 2 | Трошкови зараде стручног радника | 60.000,00 | 285,71 |
| 3 | Трошкови хигијенског материјала  | 7.320,00 | 34,86 |
|   |   | 417.320,00 | 1987,24 |

1.3. Трошкови Службе по кориснику

Број корисника услуге ПУК у општини Ћићевац је 45.

|  |  |  |  |
| --- | --- | --- | --- |
| РБ | Опис трошка | Месечни трошкови (РСД) | Дневни трошкови (РСД) |
|
| 1 | Трошкови зараде геронтодомаћица (10) | 7.777,78 | 370,37 |
| 2 | Трошкови зараде стручног радника | 1.333,33 | 63,49 |
| 3 | Трошкови хигијенског материјала  | 162,67 | 7,75 |
|  |  | 9.273,78 | 441,61 |

1.4. Трошкови по директно анагажованом особљу

Имајући у виду број особља ангажованог на директном раду са корисницима (10 геронтодомаћица) и осмочасовно радно време, долазимо до дневних трошкова рада службе по директно ангажованом особљу на пружању услуге, односно трошкова рада службе по часу:

|  |  |  |  |  |  |
| --- | --- | --- | --- | --- | --- |
| РБ | Опис трошка | Месечни трошкови (РСД) | Дневни трошкови (РСД) | Дневни трошкови по ангажованом особљу | Дневни трошкови по часу |
| 1 | Трошкови зараде геронтодомаћица (10) | 350.000,00 | 16666,67 | 1666,67 | 208,33 |
| 2 | Трошкови зараде стручног радника | 60.000,00 | 2857,14 | 285,71 | 35,71 |
| 3 | Трошкови хигијенског материјала  | 7.320,00 | 348,57 | 34,86 | 4,36 |
|   |  | 417.320,00 | 19872,38 | 1987,24 | 248,40 |
|  |  |  |  |  |  |

Напред наведеном калкулацијом долази се до економске цене рада службе „Помоћ у кући“ у износу од 248,40 динара.

2. Предлог критеријума и мерила за одређивање учешћа корисника у трошковима услуге социјалне заштите

Предлог критеријума о нивоу партиципације корисника у финансирању услуге помоћ у кући за старе на основу њихових прихода, јесте да се партиципација дефинише на основу седам тзв. цензусних група. Предлог је израђен у односу на ниво социјалне сигурности.

*Предлог критеријума о нивоу партиципације корисника у финансирању услуге*

|  |  |  |  |
| --- | --- | --- | --- |
| Цензусне групе | Приход по члану породице уодносу на ниво социјалнесигурности (НСС) | % учешћакорисника у цени услуге | износ партиципације по сату |
| I | до НСС за појединца | 0% | 0,00 |
| II | од 1 до 1,5 НСС за појединца | 10% | 24,84 |
| III | од 1.5 до 2 НСС за појединца  | 20% | 49,68 |
| IV | од 2 до 3 НСС за појединца | 30% | 74,52 |
| V | од 3 до 4 НСС за појединца | 40% | 99,36 |
| VI | од 4 до 5 НСС за појединца  | 50% | 124,20 |
| VII | преко 5 НСС за појединца | 100% | 248,40 |

3. Процена прихода од партиципације корисника

3.1. Примери партиципације корисника (финансијског оптерећења корисника услуге)

Пример бр. 1:

Уколико корисник користи услугу сваког радног дана 8 часова дневно током месеца, применом економске цене услуге у износу од 248,40 динара, укупна цена коју би корисник платио месечно износи 39.744.76 динара.

С обзиром на висину партиципације, месечни износ партиципације је:

|  |  |  |  |  |  |
| --- | --- | --- | --- | --- | --- |
| 10% | 20% | 30% | 40% | 50% | 100% |
| 3974,48 | 7948,95 | 11923,43 | 15897,90 | 19872,38 | 39744,76 |

Наравно, то је само хипотетичка ситуација, која се користи ради бољег сагледавања стања. Таквих ситуација да неговатељице буду ангажоване 100% радног времена месечно код једног корисника неће бити и то и није замисао и принцип рада службе.

Пример бр. 2:

 Уколико корисник користи услугу Службе сваког радног дана по 2 сата дневно током месеца, применом економске цене услуге у износу од 248,40 динара, укупна цена коју би корисник платио месечно износи 9.936,19 динара.

С обзиром на висину партиципације, месечни износ партиципације је:

|  |  |  |  |  |  |
| --- | --- | --- | --- | --- | --- |
| 10% | 20% | 30% | 40% | 50% | 100% |
| 993,62 | 1987,24 | 2980,86 | 3974,48 | 4968,10 | 9936,19 |

Пример бр. 3:

 Уколико корисник користи услугу Службе сваког радног дана по један сат дневно током месеца, применом економске цене услуге у износу од 248,40 динара, укупна цена коју би корисник платио месечно износи 4.968,10 динара.

|  |  |  |  |  |  |
| --- | --- | --- | --- | --- | --- |
| 10% | 20% | 30% | 40% | 50% | 100% |
| 496,81 | 993,62 | 1490,43 | 1987,24 | 2484,05 | 4968,10 |

Пример бр. 4:

 Уколико корисник користи услугу Службе два сата недељно током месеца, применом економске цене услуге у износу од 248,40 динара, укупна цена коју би корисник платио месечно износи 1.987,24 динара.

|  |  |  |  |  |  |
| --- | --- | --- | --- | --- | --- |
| 10% | 20% | 30% | 40% | 50% | 100% |
| 198,72 | 397,45 | 596,17 | 794,90 | 993,62 | 1.987,24 |

Овај пример је најчешћа ситуација која ће се јављати у току рада службе.

Пример бр. 5:

 Уколико корисник користи услугу Службе два пута недељно по два сата током месеца, применом економске цене услуге у износу од 248,40 динара, укупна цена коју би корисник платио месечно износи 3.974,48 динара.

|  |  |  |  |  |  |
| --- | --- | --- | --- | --- | --- |
| 10% | 20% | 30% | 40% | 50% | 100% |
| 397,45 | 794,90 | 1.192,34 | 1.589,79 | 1.987,24 | 3.974,48 |

3. Процена прихода од партиципације корисника

Приликом процене прихода од партиципације треба имати у виду разлику између осмочасовног радног времена рада службе и ефективног броја часова ангажовања особља (на основу којег се и врши наплата партиципације).

Дневни број сати ефективног рада геронтодомаћице је 6 (узимајући у обзир „празан ход“, односно време проведено у путу од једног до другог корисника).

 Такође, под претпоставком да је код једног корисника ангажована по 1 геронтодомаћица, уколико узмемо у обзир просечан износ партиципације, који износи 74,52 динара по часу (30%) и 45 корисника у општини Ћићевац, долазимо до укупних месечних прихода службе по основу партиципације.

|  |  |
| --- | --- |
|  | Партиципација (РСД) |
| број директно ангажованих лица на пружању услуге | 10 |
| број сати месечно | 120 |
| просечна партиципација по сату | 74,52 |
| укупно | 89.425,71 |
| број корисника: | 80,45 |
| по кориснику | 1.987,24 |

Износ од 89.425,71динара покрива 21,43% месечних трошкова рада Службе Помоћ у кући.

Што се просечног месечног финансијског оптерећења корисника тиче, просечна цена коју плаћа корисник износи 1.987,24 динара.

4. ПРЕПОРУКЕ

 1. Минимално ангажовање Службе код једног корисника, приликом једне посете, треба да буде 2 часа. Разлог је минимизирање „празног хода“ – времена проведеног у путу између корисника.

2. Приликом утврђивања висине партиципације за домаћинства где су 2 или више лица корисници услуге, узети у обзир просечна примања свих чланова домаћинства приликом утврђивања цензусне групе.

95.

Председник општине Ћићевац, на основу члана 44. став 1. и тачка 5. Закона о локалној самоуправи (Сл. гласник РС“, бр. 129/07, 83/14-др.закон и 101/16-др. закон) и члана 59. став 1. тачка 13. Статута општине Ћићевац“, бр. 17/13-пречишћен текст, 22/13 и 10/15), доноси

РЕШЕЊЕ

О ДОПУНИ РЕШЕЊА О ОБРАЗОВАЊУ КОМИСИЈЕ ЗА ПОПИС И УПИС

ИМОВИНЕ ЈЕДИНИЦЕ ЛОКАЛНЕ САМОУПРАВЕ

1. У решењу о образовању Комисије за попис и упис имовине јединице локалне самоуправе, бр. 464-3/17-01 од 30.01.2017. године, у тачки 1. додају се алинеје 8 и 9 и гласе:
* „Филип Стаменковић, за члана и
* Марко Томашевић, за члана.“
1. Лице из претходне тачке овог решења ће почети са радом 13.11.2017. године.
2. Ово решење објавити у „Сл. листу општине Ћићевац“.

ПРЕДСЕДНИК ОПШТИНЕ ЋИЋЕВАЦ

БР. 464-3/17-01 од 13.11.2017. године

 ПРЕДСЕДНИК

 Златан Кркић, с.р.

96.

На основу члана 44. Закона о локалној самоуправи („Сл. гласник РС“, бр. 129/07, 83/14-др. закон и 101/2016-др. закон), члана 59. Статута општине Ћићевац („Сл. лист општине Ћићевац“, бр. 17/13-пречишћен текст, 22/13 и 10/15) и члана 5. став 2. и 3. Правилника о поступку и начину решавања захтева грађана за накнаду штете настале услед уједа паса луталица и покоља домаћих животиња („Сл. лист општине Ћићевац“, бр. 16/16), председник општине Ћићевац, донео је

РЕШЕЊЕ

О ИЗМЕНИ РЕШЕЊА О ИМЕНОВАЊУ ЧЛАНОВА КОМИСИЈЕ ЗА УТВРЂИВАЊЕ ОСНОВА И ВИСИНЕ НАКНАДЕ ШТЕТЕ НАСТАЛЕ УСЛЕД УЈЕДА ПАСА ЛУТАЛИЦА

1. У Решењу о именовању чланова Комисије за утврђивање основа и висине накнаде штете настале услед уједа паса луталица („Сл. лист општине Ћићевац“, бр. 17/17), тачка 3. мења се и гласи:

„3. Стручне и административне послове за потребе Комисије обављаће комунална инспекција Општинске управе. Члановима Комисије припада накнада за рад у износу од по 2.500,00 динара, по одржаној седници Комисије.“

1. Решење ступа на снагу наредног дана од дана објављивања у „Сл. листу општине Ћићевац“.

ПРЕДСЕДНИК ОПШТИНЕ ЋИЋЕВАЦ

Бр. 112-74/17-06 од 23.11.2017. године

 ПРЕДСЕДНИК

 Златан Кркић, с.р.

97.

На основу члана 209. став 1. Закона о социјалној заштити („Сл. гласник РС“, број 24/11), члана 62. Статута општине Ћићевац („Сл. лист општине Ћићевац“, број 17/13- пречишћен текст, 22/13 и 10/15) и члана 18, 19. и 38. Одлуке о социјалној заштити општине Ћићевац („Сл. лист општине Ћићевац“, број 17/17), Општинско веће општине Ћићевац, на 75. седници одржаној 31.10.2017. године, доноси

ПРАВИЛНИК

О ПРУЖАЊУ УСЛУГЕ ПОМОЋ У КУЋИ НА ТЕРИТОРИЈИ ОПШТИНЕ ЋИЋЕВАЦ

Члан 1.

Овим правилником уређују се начин и услови пружања услуге Помоћ у кући.

Члан 2.

Сврха услуге Помоћ у кући је подршка корисницима у задовољавању свакодневних животних потреба, како би се унапредио или одржао квалитет њиховог живота.

КОРИСНИЦИ УСЛУГЕ

Члан 3.

Услугу могу користити децa, одрасли и старији који:

* имају ограничења физичких и психичких способности услед којих нису у стању да независно живе у својим домовима без редовне помоћи у активностима дневног живота, неге и надзора, при чему је породична подршка недовољна или није расположива;
* имају боравиште на подручју општине Ћићевац;
* искажу вољу за коришћењем услуга (у име лица које се налази под старатељском заштитом, старатељ мора исказати вољу за коришћењем услуга);
* учествују у суфинансирању трошкова услуга у складу са Решењем о утврђивању критеријума за учешће у цени услуге којим општина Ћићевац регулише то питање.

Члан 4.

Услуга на подручју општине Ћићевац пружа се у складу са националном регулативом уз примену свих елемената прописаних Правилником о ближим условима и стандардима за пружање услуга социјалне заштите.

Члан 5.

Обезбеђивање лиценциране организације социјалне заштите која ће пружати услугу врши се у складу са законима и прописима Републике Србије.

Члан 6.

Организација социјалне заштите је дужна да обезбеди услуге за уговорени број корисника са општином Ћићевац.

Члан 7.

Центар за социјални рад одлучује о коришћењу услуге, применом одредаба закона којим се уређује општи управни поступак и упућује корисника на коришћење услуге коју је обезбедила општина Ћићевац.

ТРАНСПАРЕНТНОСТ РАДА

Члан 8.

Пружалац услуге обезбеђује вођење евиденције (листу чекања) и редовно информисање потенцијалних корисника о почетку коришћења услуге.

Информисање се врши путем локалних медија, у Дому здравља, у просторијама Центра за социјални рад и на друге начине, у складу са потребама.

Пружалац услуге усваја Годишњи план активности. Припрема Годишњег плана активности обавезно се ради уз консултацију са корисницима и члановима њихових породица, односно старатељима. Годишњи план активности је доступан корисницима и особљу, као и информације о делокругу рада Службе Помоћи у кући, услугама које обезбеђује и правилима понашања ангажованих лица. Наведене информације пружалац услуге је дужан да достави у писаној форми.

Ради информисања стручне и шире јавности о свом раду и услугама које пружа, пружалац услуге усваја дефинисан годишњи план.

OСОБЉЕ

Члан 9

Особље Службе Помоћи у кући чине: водитељ службе и неговатељице/геронтодомаћице.

ВОДИТЕЉ СЛУЖБЕ

Члан 10.

Водитељ службе Помоћ у кући је лице именовано од стране изабраног пружаоца услуге. Водитељ службе је обавезан да поседује доказ о томе да је похађао акредитовану обуку за пружање услуге Помоћ у кући.

За водитеља службе ангажује се стручни радник (психолог, социолог, социјални радник, педагог, специјални педагог).

Члан 11.

Водитељ службе у потпуности је одговоран за рад Службе Помоћи у кући. Водитељ прикупља и анализира дневнике рада неговатељица/геронтодомаћица, прати да ли је обухваћен предвиђени број корисника, да ли су пружене све услуге предвиђене индивидуалним планом пружања услуге.

Једном недељно организује се састанак са неговатељицама/геронтодомаћицама и разговара о постигнутом напретку у пружању Програмом задатих услуга корисницима. За сваки проблем у раду неговатељица/геронтодомаћица, он је надлежан да донесе коначну одлуку.

НЕГОВАТЕЉИЦА/ГЕРОНТОДОМАЋИЦА

Члан 12.

Активности у оквиру услуге Помоћ у кући реализује неговатељица/геронтодомаћица, са завршеном обуком по акредитованом програму за пружање услуге Помоћ у кући.

Неговатељица/геронтодомаћица у директном раду са корисником реализује активности, по врсти и у трајању у складу са индивидуалним планом услуге.

Новозапосленој неговатељици/геронтодомаћици обезбеђује се обука коју пружа неговатељица/геронтодомаћица са одговарајућим радним искуством на тим пословима у трајању од најмање 14 дана, ради њене припреме за пружање услуге.

ПРУЖАЊЕ УСЛУГЕ

Члан 13.

Сваком кориснику обезбеђује се услуга у складу са индивидуалним планом услуге, у минималном трајању од 2 сата дневно.

Услуга се пружа у природном окружењу корисника, односно у у стану корисника.

Минимално трајање посете у кући корисника је 2 сата.

Неговатељица/геронтодомаћица је задужена за рад са 4 до 5 корисника услуге дневно, када су у питању деца са сметњама у разовју, и више, у случају одраслих и старијих особа.

Када су у питању корисници деца са сметњама у развоју, Пружалац услуге настоји да код једног корисника услуге буде ангажована увек иста неговатељица.

Изузетно, у оправданим случајевима, по оцени Водитеља службе, за рад са корисником може се ангажовати друга неговатељица/ геронтодомаћица.

ПРИГОВОРИ И ПРИТУЖБЕ КОРИСНИКА

Члан 14.

Корисник услуге или његов заступник има право на подношење приговора и притужби на квалитет пружене услуге.

Приговор се подноси Центру за социјални рад у писаној форми. Центар за социјални рад одлучује решењем у року од 15 дана од дана пријема приговора.

О жалби на решење из претходног става одлучује Општинско веће општине Ћићевац.

ИНТЕРНА ЕВАЛУАЦИЈА

Члан 15.

Пружалац услуге континуирано прати квалитет пружених услуга. Најмање једном месечно, пружалац услуге спроводи интерну евалуацију квалитета пружених услуга.

Евалуација ће се вршити на основу спроведеног анкетирања родитеља, старатеља, односно хранитеља корисника.

РАЗВОЈ ОСОБЉА

Члан 16.

 Пружалац услуге сачињава годишњи план о потребама за професионалним усавршавањем/обуком ангажованих за наредну годину.

 Пружалац услуге обезбеђује супервизију свим особама ангажованим на пружању услуге, у складу са стандардима.

ПАРТИЦИПАЦИЈА КОРИСНИКА

Члан 17.

Пружалац услуге Помоћ у кући обавезан је да врши наплату партиципације сходно Решењу о утврђивању економске цене услуге Помоћ у кући и Решењу о критеријумима и мерилима за учешће корисника и његових сродника у економској цени услуге, које доноси Општинско веће општине Ћићевац.

Наплаћену партиципацију пружалац услуге је дужан да уплати на рачун буџета општине Ћићевац.

Средства остварена од партиципације корисника користе се искључиво за финансирање услуге Помоћ у кући у општини Ћићевац.

ИЗВЕШТАВАЊЕ

Члан 18.

Пружалац услуге је дужан да општину Ћићевац извештава квартално писаним путем о пруженој услузи и наплати партиципације од корисника.

Члан 19.

Ако овлашћени пружалац услуге одбије да кориснику пружи услугу, дужан је да о томе одмах писаним путем, обавести Центар за социјални рад и корисника и да за то наведе разлоге.

О одбијању пружања услуге Центар за социјални рад одмах обавештава надлежни орган општине Ћићевац и инспекцију социјалне заштите.

Члан 20.

Овај Правилник ступа на снагу наредног дана од дана објављивања у "Сл. листу општине Ћићевац".

ОПШТИНСКО ВЕЋЕ ОПШТИНЕ ЋИЋЕВАЦ

Бр. 561-4/17-02 од 31.10.2017. године

 ПРЕДСЕДНИК

 Златан Кркић, с.р.

**АКТИ**

**ЈАВНИХ ПРЕДУЗЕЋА И УСТАНОВА**

13.

 На основу члана 25, 26. и 28. Закона о комуналним делатностима („Сл.гласник РС“, бр. 88/2011 и 104/2016), члана 22. и 69. тачка 3) Закона о јавним предузећима („Сл.гласник РС“, бр. 15/2016), члана 35. Статута ЈКСП “Развитак“ Ћићевац („Сл. лист Општине Ћићевац, бр. 10/2013) и члана 108. Одлуке о комуналном уређењу и хигијени („Сл. лист општине Ћићевац“, бр.14/2014), Надзорни одбор ЈКСП “Развитак“ Ћићевац, на 52.седници одржаној 16.11.2017.године, утврдио је

ОДЛУКУ

О ИЗМЕНИ ОДЛУКЕ О ЦЕНАМА ОСНОВНИХ КОМУНАЛНИХ УСЛУГА

Члан 1.

 У Одлуци о ценама основних комуналних услуга Надзорног одбора ЈКСП “Развитак“ Ћићевац („Сл.лист општине Ћићевац, бр. 3/15 и 5/17), тачка 1. Производња и дистрибуција воде, мења се и гласи:

|  |
| --- |
| 1. ПРОИЗВОДЊА И ДИСТРИБУЦИЈА ВОДЕ ПО м3 |
|  | без ПДВ-а | са ПДВ-ом (по стопи од 10% за утрошену воду) |
| 1.1. | Физичка лица-грађани | 46,34 дин./м3 | 50,97 дин./м3 |
| 1.2. | Правна лица-мала привреда и предузетници привреда | 111,20 дин./м3 | 122,32 дин./м3 |
| 1.3. | Физичка лица-грађани, са канализацијом | 62,99 дин./м3 | 69,29 дин./м3 |
| 1.4. | Правна лица-мала привреда и предузетници и привреда, са канализацијом | 130,18 дин./м3 | 143,19 дин./м3 |

Члан 2.

 Ову одлуку објавити у „Службеном листу општине Ћићевац“, а иста ће се примењивати почев од 1.12.2017. године.

НАДЗОРНИ ОДБОР ЈКСП“РАЗВИТАК“ ЋИЋЕВАЦ

Бр. 2186/17 од 16.11.2017. године

 ПРЕДСЕДНИК Н.О.

 Марковић Мирослав, с.р.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

С А Д Р Ж А Ј

Страна

1. Одлука о о гасификацији на територији општине Ћићевац............................................................. 1
2. Одлука о приступању отуђењу непокретности из јавне својине..................................................... 1
3. Одлука о измени Одлуке о конверзији потраживања Општине Ћићевац по основу

 уступљених јавних прихода, према „Trayal Korporacija“ АД Крушевац у удео Општине

 Ћићевац у капиталу „Trayal Korporacija“ АД..................................................................................... 2

1. Одлука о отпису дуга и конверзији потраживања Општине Ћићевац по основу

 уступљених јавних прихода, према ГП „Мостоградња“ АД Београд у трајни улог Општине

 Ћићевац у капиталу ГП „Мостоградња“ АД Београд....................................................................... 2

1. Решење о давању сагласности на Одлуку о измени Одлуке о ценама основних комуналних

 услуга ЈКСП „Развитак“ Ћићевац........................................................................................................ 3

1. Решење о образовању Комисије за отуђење непокретности из јавне својине................................ 3
2. Решење о престанку мандата чалана НО ЈП „Путеви Ћићевац“...................................................... 4
3. Решење о именовању члана НО ЈП „Путеви Ћићевац“..................................................................... 4
4. Решење о расписивању јавног конкурса за доделу студентских стипендија за шлокску

 2017/2018. годину.................................................................................................................................. 4

1. Закључак о усвајању Извештаја о извршењу Одлуке о буџету Општине Ћићевац за период

 1.1.-30.9.2017. године............................................................................................................................ 5

137. Закључак о усвајању Извештаја независног ревизора о консолидованом завршном рачуну

 буџета Општине Ћићевац за 2016. годину......................................................................................... 5

**АКТИ**

**ПРЕДСЕДНИКА ОПШТИНЕ И ОПШТИНСКОГ ВЕЋА**

91. Одлука о поверавању управљања некатегорисаним путевима................................................... 6

 92. Одлука о додели подстицајних средстава у области пољопривреде за 2017. годину на

 територији општине Ћићевац.......................................................................................................... 6

 93. Решење о утврђивању критеријума за учешће у цени услуге...................................................... 8

 94. Решење о утврђивању економске цене услуге „Помоћ у кући“.................................................. 9

 95. Решење о допуни Решења о образовању Комисије за попис и упис имовине јединице

 локалне самоуправе........................................................................................................................... 13

 96. Решење о измени Решења о именовању чланова Комисије за утврђивање основа и висине

 накнаде штете настале услед уједа паса луталица......................................................................... 13

 97. Правилник о пружању услуге „Помоћ у кући“ на територији општине Ћићевац.................... 13

**АКТИ**

**ЈАВНИХ ПРЕДУЗЕЋА И УСТАНОВА**

 13. Одлука о измени Одлуке о ценама основних комуналних услуга.............................................. 15

|  |
| --- |
| ПРЕТПЛАТИТЕ СЕ НА СЛУЖБЕНИ ЛИСТОПШТИНЕ ЋИЋЕВАЦ ЗА 2017. ГОДИНУГодишња претплата износи 2.000,00 динараНаруџбе слати на Општинску управуУПЛАТУ ВРШИТИ НА РАЧУН 840-742351843-94ОПШТИНСКА УПРАВА ОПШТИНЕ ЋИЋЕВАЦ |

Издавач: Општинска управа општине Ћићевац, Карађорђева 106

Одговорни уредник: Драгана Јеремић, тел. 037/811-260